10/09/2020 | Administración LocalMunicipal
Arteixo
Renda e Exaccións
Aprobación definitiva da modificación da Ordenanza fiscal n.º 21

ANUNCIO MODIFICACIÓN TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIBUNAS E OUTROS ELEMENTOS ANÁLOGOS, CON FINALIDADE LUCRATIVA. (O. F. N.º 21). APROBACIÓN DEFINITIVA O Pleno da Corporación, en sesión celebrada o 25/6/2020, tomou, entre outros, o acordo de aprobación provisional da modificación da Ordenanza fiscal n.º 21, reguladora da taxa por ocupación de terreos de uso público con mesas, sillas, cadeiras, tribunas e outros elementos análogos con finalidade lucrativa. No BOP n.º 99, de data 2 de xullo de 2020, procedeuse á inserción do anuncio de aprobación provisional do citado acordo, en cumprimento do establecido nos artigos 15 e ss. do Real Decreto Lexislativo 2/2004, do 5 de marzo, polo que se aprobou o texto refundido da lei reguladora das facendas locais (TRLRFL). Tendo transcurrido o prazo de exposición pública sen que se teñan presentado alegacións, procede, polo tanto, por mor do previsto no art.17.4. do TRLRFL, inserir o texto da modificación da citada ordenanza. Contra o presente Acordo, coforme ó artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpoñer recurso contencioso-administrativo, no prazo de dous meses, contados a partir do día seguinte da publicación deste anuncio no Boletín Oficial da Provincia, ante o Tribunal Superior de Xustiza de Galiza. ORDENANZA FISCAL N.º 21 (TEXTO ÍNTEGRO) TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIBUNAS E OUTROS ELEMENTOS ANÁLOGOS, CON FINALIDADE LUCRATIVA. ARTIGO 1.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/85, reguladora das Bases de réxime local, e de conformidade co disposto nos artigos 15 a 19 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello estableca a TAXA POR OCUPACIÓN DE TERREOS DE USO PÚBLICO CON MESAS, CADEIRAS, TRIBUNAS E OUTROS ELEMENTOS ANÁLOGOS, CON FINALIDADE LUCRATIVA, que se rexerá pola presente ordenanza fiscal, atendendo as súas normas ó disposto no artigo 57 do citado R. D. lexislativo. ARTIGO 2.–Feito impoñibel. Constitúe o feito impoñible da presente taxa, a ocupación de terreos de uso público local con mesas, cadeiras, tribunas e outros elementos análogos, con finalidade lucrativa. ARTIGO 3.–Suxeito pasivo. Son suxeitos pasivos deste imposto, a título de contribuinte, as persoas físicas ou xurídicas e as entidades a que se refire o artigo 36 da Lei 58/2003, do 17 de decembro, xeral tributaria e 23 do R. D. Lexislativo 2/2004, do 5 de marzo, polo que se aproba o texto refundido da Lei reguladora das facendas locais, a prol de quen se outorguen as autorizacións por ocupación de vía pública con mesas, cadeiras, tribunas e outros elementos análogos, ou quen se beneficie de dito aproveitamento, se se procedeu sen a oportuna licencia ou autorización. ARTIGO 4.–Responsabeis.1. Responderán solidariamente das obrigas tributarias do suxeito pasivo as persoas físicas ou xurídicas a que se refire o artigo 42 da citada Lei 58/2003, do 17 de decembro, xeral tributaria.2. Serán responsables subsidiarios os administradores das sociedades e ós síndicos, interventores ou liquidadores de crebas, concursos, sociedades e entidades en xeral, nos suposto e co alcance que sinala o artigo 43 da devandita Lei xeral tributaria. ARTIGO 5.–Base do gravame. Constitue a base imponible desta taxa a superficie do aproveitamento realizado, expresado en metros cadrados ou cando se trate de separadores, en metros lineais. ARTIGO 6.–Cota tributaria.1. As tarifas da presente taxa serán as seguintes: 2. Ós efectos de aplicación do parágrafo anterior, terase en conta que como consecuencia da colocación de toldos, marquesiñas, separadores, grellas e outros elementos similares fora delimitada unha superficie maior que a ocupada por mesas e cadeiras, tomarase aquela como base de cálculo. ARTIGO 7.–Período impositivo e devengo.1. A taxa devengarase no momento de obter a autorización da ocupación ou utilización privativa do uso público local ou da ocupación, se se procedeu sen a oportuna licencia ou autorización.2. O período impositivo coincidirá co mes natural, devengándose a taxa no primeiro día do período impositivo. ARTIGO 8.–Declaración e ingreso. No momento de solicita-la autorización do aproveitamento, o contribuinte deberá autoliquidar o importe da taxa en concepto de depósito previo na Tesourería Municipal. ARTIGO 9.–Normas de xestión.1. As persoas ou entidades interesadas na concesión de aproveitamentos regulados neste texto, deberán solicitar previamente a correspondente licencia, autoliquidar a taxa a que se refire o artigo seguinte e formular declaración na que conste a superficie do aproveitamento e os elementos que se pretenden instalar, así como un plano detallado da superficie que se pretende ocupar e da súa situación dentro do Concello.3. No caso de denegarse as autorizacións, os interesados poderán solicitar deste Concello a devolución do importe ingresado.4. Non se consentirá a ocupación da vía pública ata que non fora autoliquidadas as taxas correspondentes e fora obtida a correspondente licencia polos interesados. O incumprimento deste mandato poderá dar lugar á non concesión da licencia, sen prexuízo do pagamento da taxa, así como das sancións e recargos que procedan.5. As anteriores ocupacións entenderanse rematadas unha vez transcurrido o prazo autorizado, debendo o interesado, de querer continuar coa ocupación, solicitar a prorroga e abonar as taxas correspondentes, segundo o procedemento sinalado en parágrafos precedentes. ARTIGO 10.–Infraccións e sancións. En todo o relativo á calificación de infraccións tributarias, así como das sancións que ás mesmas correspondan estarase ó disposto nos artigos 183 e seguintes da Lei xeral tributaria e no disposto na ordenanza fiscal xeral. DISPOSICIÓN ADICIONAL As tarifas enumeradas anteriormente serán incrementadas anualmente no IPC. DISPOSICIÓN TRANSITORIA Suspéndese a aplicación do importe da taxa aplicable regulada no artigo 6 da presente Ordenanza durante o periodo comprendido entre o día 1 de xaneiro ata o 31 de decembro do 2020, co fin de afrontar os efectos da crise económica creada pola propagación do COVID-19, que deu lugar á declaración do estado de alarma mediante Real Decreto 463/2020. DISPOSICIÓN FINAL A presente Ordenanza Fiscal, que consta de 10 artigos, foi aprobada polo Concello Pleno en sesión celebrada o día 6 de novembro de 1998. Foi modificada posteriormente segundo acordos plenarios en sesións celebradas o día seis de setembro de 2001, 18 de xullo de 2002, 4 de setembro de 2003, 28 de outubro de 2004, 30 de xuño de 2005, 28 de setembro de 2006 e 25 de outubro de 2007 e 4 de setembro de 2008. A presente modificación foi aprobada polo Concello Pleno en sesión celebrada o dia 25 de xuño de 2020. Entrará en vigor, logo da súa publicación no Boletín Oficial da Provincia, permanecendo en vigor ata súa modificación ou derrogación expresas. Arteixo, 3 de setembro de 2020. Asina dixitalmente na data do documento electrónico a concelleira de Servizos Económicos, Patricia Amado Varela.